wickkiey/tamil-wikipedia-chunked huggingface dataset:
# பலோடி மாவட்டம்

**பலோடி மாவட்டம்** (*Phalodi District*), இந்தியாவின் இராஜஸ்தான் மாநிலத்தின் 50 மாவட்டங்களில் ஒன்றாகும். இதன் தலைமையிடம் பலோடி நகரம். 7 ஆகஸ்டு 2023 அன்று ஜோத்பூர் மாவட்டத்தின் வருவாய் வட்டங்களைக் கொண்டு **பலோடி மாவட்டம்** மற்றும் ஜோத்பூர் கிராமிய மாவட்டங்கள் நிறுவப்பட்டது.  
தார் பாலைவனத்தில் அமைந்த இம்மாவட்டம் பாறை உப்புச் சுரங்கத் தொழிலுக்குப் பெயர் பெற்றது.
# பலோடி மாவட்டம்

## மாவட்ட நிர்வாகம்

பலோடி மாவட்டம் 8 வருவாய் வட்டங்களையும், பலோடி மற்றும் **பாப்** என 2 நகராட்சிகளையும், 218 கிராம ஊராட்சிகளையும் கொண்டது.
# பலோடி மாவட்டம்

## மாவட்ட நிர்வாகம்

### வருவாய் வட்டங்கள்

1. பலோடி வட்டம்
1. ஆவ் வட்டம்
1. பாப் வட்டம்
1. பாபினி வட்டம்
1. தேச்சு வட்டம்
1. கந்தியாலி வட்டம்
1. லோகாவாத் வட்டம்
1. சேத்திராவா வட்டம்
# பலோடி மாவட்டம்

## இதனையும் காண்க

- [[ஜோத்பூர் கிராமிய மாவட்டம்
- இராஜஸ்தான் மாவட்டப் பட்டியல்
# வடக்கு கிள்ளான் புறவழிச் சாலை

**வடக்கு கிள்ளான் புறவழிச் சாலை** அல்லது **மலேசிய கூட்டரசு சாலை 20** (ஆங்கிலம்: *Malaysia Federal Route 20*; அல்லது *North Klang Straits Bypass*; மலாய்: *Laluan Persekutuan Malaysia 20*) என்பது மலேசியா, சிலாங்கூர், கிள்ளான் மாவட்டம், கிள்ளான் துறைமுகத்தில் உள்ள ஒரு சாலை ஆகும்.  
இந்தச் சாலை, பல சாலைகளின் உதவியுடன் சிலாங்கூர், கிள்ளான் துறைமுகத்தை *(Port Klang)* இணைக்கிறது.
# வடக்கு கிள்ளான் புறவழிச் சாலை

## பொது

1970-களின் பிற்பகுதியில் கிள்ளான் துறைமுகத்திற்கு புறவழிச்சாலை அமைக்கும் திட்டம் தொடங்கியது. கட்டுமானம் 1983-இல் தொடங்கப்பட்டு 1 சனவரி 1985-இல் நிறைவடைந்தது.  
இந்தச் சாலை 15.1 கி.மீ. (9.4 மைல்) நீளம் கொண்டது; மற்றும் சிலாங்கூர், கிள்ளான் துறைமுகத்திற்குச் செல்லும் முக்கியச் சாலையாக விளங்குகிறது. இந்த நெடுஞ்சாலையில் தினமும் ஏராளமான சரக்கு சுமையுந்துகள் செல்கின்றன.  
மலேசிய கூட்டரசு சாலை 19-இன் பெரும்பாலான பிரிவுகள், ஜேகேஆர் **R5** *(JKR R5)* சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.
# வடக்கு கிள்ளான் புறவழிச் சாலை

## சிறப்புக் கூறுகள்

இந்தச் சாலையின் சிறப்புக் கூறுகள்:  
- இருவழிப் பாதைகள்
- அவசர பாதை உள்ளது
- சுங்கச் சாவடிகள்
- வாகனங்களின் வேகத்தைக் கண்டறியும் பொறிகள்
- ஏராளமான சரக்கு கொள்கலன் சுமையுந்துகள்
- பல கிராமங்கள்
- பாரிய விபத்துகள் பகுதி
- பல போக்குவரத்து விளக்குகள்
# வடக்கு கிள்ளான் புறவழிச் சாலை

## விளக்கம்

- **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
- **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
- **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)
# நௌகாச்சியா

**நௌகாச்சியா** (*Naugachhia*) என்பது இந்தியாவின் பீகார் மாநிலத்திலுள்ள மிதிலா மண்டலம் , பாகல்பூர் மாவட்டத்தில் உள்ள ஒரு நகரம் ஆகும். 2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இந்நகரத்தின் மக்கள் தொகை 49,069 ஆக பதிவு செய்யப்பட்டுள்ளது. நௌகாச்சியா நகரத்தின் சராசரி கல்வியறிவு விகிதம் 62% ஆகும், இது தேசிய கல்வியறிவு சராசரியான 74% என்பதைவிடக் குறைவாகும். ஆண்களின் கல்வியறிவு 69% ஆகவும், பெண்களின் கல்வியறிவு 55% ஆகவும் இருந்தனர். மக்கள்தொகையில் 18% பேர் 9 வயதிற்குட்பட்டவர்கள்.
# நௌகாச்சியா

## போக்குவரத்து

சோன்பூர் இரயில்வே பிரிவின் பரவுனி-கதிகார் பிரிவுடன் நௌகாச்சியா இரயில் நிலையம் வழியாக இந்த நகரம் இரயில் மூலம் இணைக்கப்பட்டுள்ளது.  
விக்ரம்சிலா சேது இந்தியாவின் ஆறாவது மிக நீளமான பாலமாகும். கங்கையின் எதிர் பக்கங்களில் இயங்கும் தேசிய நெடுஞ்சாலை 33 மற்றும் தேசிய நெடுஞ்சாலை 31 இடையேயான இணைப்பாக 4.7 கி. மீ நீளமுள்ள இரண்டு வழி பாலம் செயல்படுகிறது, இது கங்கையின் தெற்கு கரையில் உள்ள பாகல்பூர் பக்கத்தை வடக்குக் கரையில் உள்ள நௌகாச்சியாவுடன் இணைக்கிறது.&nbsp;
# சுக்கா ராமைய்யா

**சுக்கா ராமைய்யா** (*Chukka Ramaiah*) இந்தியாவைச் சேர்ந்த ஒரு கல்வியாளர் ஆவார். 1925 ஆம் ஆண்டு நவம்பர் மாதம் 20 ஆம் தேதியன்று இவர் பிறந்தார்.) ஐதராபாத்தின் நல்லகுண்டாவில் இந்தியத் தொழில்நுட்ப நிறுவனம் மற்றும் ஒருங்கிணைந்த பொறியியல் நுழைவுத் தேர்வு பயிற்சி மையத்தில் கற்பித்ததற்காக இவர் "ஐஐடி ராமையா" என்று அழைக்கப்படுகிறார். தெலுங்கானாவின் முன்னணி செயற்பாட்டாளராகவும் இவர் அறியப்படுகிறார்.
# சுக்கா ராமைய்யா

## தொழில்

தெலுங்கானா பிராந்தியத்தின் கிராமப்புறங்களில் நிலப்பிரபுத்துவம் இருந்ததை எதிர்த்து ஐதராபாத்து மாநிலத்தில் இராமையா போராடினார். ஏழைகளுக்கு உதவுவதில் தீவிரமாக பங்கேற்ற இவர், தலித்துகளுக்கும் நலிந்தவர்களுக்கும் உதவி செய்ததற்காக இவரது பிராமண சமூகத்தால் வெளியேற்றப்பட்டார். மகாத்மா காந்தியின் தீண்டாமை இயக்கத்தில் சேர்ந்து தனது கிராமத்தில் பின்தங்கிய பிரிவுகளை சீர்திருத்த முயன்றார். ரசாக்கர் இயக்கத்திற்கு எதிரான கிளர்ச்சியில் தீவிரமாக பங்கேற்ற இவர் பல ஆண்டுகள் சிறையில் அடைக்கப்பட்டார்.
# சுக்கா ராமைய்யா

## தொழில்

### அரசியல் வாழ்க்கை

2007 ஆம் ஆண்டில் வாரங்கல், கம்மம் மற்றும் நல்கொண்டா ஆசிரியர் தொகுதியில் இருந்து தெலுங்கானா சட்டமன்றத்திற்கு தேர்ந்தெடுக்கப்பட்ட இராமையா, 6 ஆண்டுகள் தொடந்து பதவியில் இருந்தார். பல்வேறு தொகுதிகளிலிருந்து தேர்ந்தெடுக்கப்பட்ட 8 சுயேச்சை சட்டமன்ற உறுப்பினர்களின் தளத் தலைவராக இருந்தார். புத்தகங்கள் இவர் எழுதியவையாகும்.
# பூசாரி - அரசர் (சிற்பம்)

***பூசாரி-அரசர்***, (*Priest-King*, in Pakistan often *King-Priest*,) என்பது பாக்கித்தானின், சிந்து மாகாணத்தில் உள்ள மொகெஞ்சதாரோவின் பழைய வெண்கலக் கால அழிந்துபோன நகரத்தில் அகழ்வாய்வில் 1925-26 காலகட்டத்தில் கண்டுபிடிக்கபட்ட சோப்புக்கல்லி்ல் செதுக்கப்பட்ட ஒரு சிறிய ஆண் உருவம் ஆகும். இது மொகெஞ்சதாரோவின் பிற்காலமான கிமு 2000-1900 காலத்தைச் சேர்ந்தது. இது சிந்துவெளி நாகரிகத்தின் " மிகவும் பிரபலமான கல் சிற்பம் " ஆகும். இது தற்போது பாக்கித்தான் தேசிய அருங்காட்சியகத்தின் சேகரிப்பில் (NMP 50-852) உள்ளது. இது பரவலாகப் போற்றப்படுகிறது, ஏனெனில் "சிற்பி இயற்கையான விவரங்களை பகட்டான வடிவங்களுடன் இணைத்து, உண்மையாக இருப்பதை விட மிகப் பெரியதாகத் தோன்றத்தக்கதாக ஒரு சக்திவாய்ந்த உருவத்தை உருவாக்கியுள்ளார்," மேலும் பசுபதி முத்திரையைத் தவிர, "சிந்து நாகரிகத்தை சிறப்பாக அடையாளப்படுத்த எதுவும் கிடைக்கவில்லை."  
இந்தச் சிற்பத்தில் உள்ள மனிதன் திருத்தப்பட்ட தாடியுடன் தலையில் நெற்றிப் பட்டம் வைத்து, கையில் அதே போன்ற நகையையும் அணிந்துள்ளார். அவரது தலைமுடி மீண்டும் சீவப்படுள்ளதாக உள்ளது. அவர் ஒரு ஆடையை அணிந்துள்ளார். அது மூவிலை அல்லது மலர் அச்சு பதிப்பிக்கபட்ட துணியாக உள்ளது. அது சிவப்பு நிறத்தின் தடயங்களைக் கொண்டுள்ளது. அவரது கண்கள் முதலில் பதிக்கபட்டிருக்கலாம். சிற்பம் முழுமையடையாது, கீழே உடைந்து, முடிக்கப்படாததாக இருக்கலாம். முதலில் இது பெரியதாக இருந்ததிருக்கலாம் அதாவது அநேகமாக ஒரு முழு உருவமாக அமர்ந்து அல்லது மண்டியிட்ட உருவமாக இருக்கலாம். தற்போது இது உயரம் கொண்டதாக உள்ளது.  
*பூசாரி-அரசர்* என்ற பெயர் தற்போது பொதுவாக பயன்படுத்தப்பட்டடாலும், அது ஊகமானதும், "அடிப்படை அற்றதும்" ஆகும். அகழாவ்வில் இந்தத் துண்டு கண்டுபிடிக்கப்பட்ட போது, அந்த இடத்தில் அகழ்வாராய்ச்சிக்கு தலைமை தாங்கிய தொல்லியல் ஆராய்வாளரான எர்னஸ்ட் ஜே. எச். மெக்கே, இது ஒரு "பூசாரி"யின் சிலை என்று கருதினார். பிரிவினைக்கு முந்தைய இந்திய தொல்லியல் துறையின் தலைவரான சர் ஜான் மார்ஷல், இதை ஒரு "அரசர்-பூசாரி" என்று கருதினார், ஆனால் அவரது வாரிசான மோர்டிமர் வீலர் தான் முதன்முதலில் *பூசாரி-அரசர்* என்ற பெயரைப் பயன்படுத்தியதாகத் தெரிகிறது. இதற்கும் வேறு சில சிந்து சமவெளி ஆண் உருவச் சிற்பங்களுக்கும் உள்ள ஒரு மாற்றுப் பெயர்கள் என்னவென்றால், அவை "குலத் தலைவர்கள் அல்லது மூதாதையர் நினைவுச் சின்னங்கள்" என்பதாகும்.  
இதன் ஒரு பிரதிதான் பொதுவாக பாக்கித்தானின் தேசிய அருங்காட்சியகத்தில் காட்சிப்படுத்தப்பட்டுள்ளது. அதே நேரத்தில் அசல் சிலை பாதுகாப்பாக வைக்கப்பட்டுள்ளது. அருங்காட்சியகத்தின் இயக்குநர் திரு. புகாரி, 2015 இல் விளக்குகையில் " இது ஒரு தேசிய சின்னம். அதைக்கொண்டு நாம் ஆபத்துக்களை விலைக்கு வாங்கக் கூடாது". அருங்காட்சியகம் பயன்படுத்தும் உருது மொழி தலைப்பு (ஆங்கிலத்தில் "கிங்-பிரிஸ்ட்" ) ஒரு சரியான மொழிபெயர்ப்பு அல்ல, ஆனால் حاکم اللی (*ஹக்கீம் ஆலா*), உருது-பாரசீக-அரபு மொழிகளில் இல் நன்கு அறியப்பட்ட பொருளாக இறையாண்மை அல்லது பிஷப் (சடங்கு சந்தர்ப்பங்களில் அரசு கட்டிலில் அமர உரிமை கொண்டவர்).
# பூசாரி - அரசர் (சிற்பம்)

## விளக்கம்

இந்த சிலையானது மென்மையான சோப்பக்கல் கனிமத்தில் செதுக்கப்பட்டுள்ளது ,மேலும் (வெளிப்படையாக முடிக்கப்படாத போதிலும்) இதைக் கடினப்படுத்த 1000°C இக்கு மேல் சுடப்பட்டுள்ளது. முகத்தின் வலது புறத்தில் நீண்ட விரிசல் உள்ளது, அது ஏற்கனவே இருந்திருக்கலாம் அல்லது தோண்டியபோது ஏற்பட்ட அதிர்ச்சியால் ஏற்பட்டிருக்கலாம். சிலையின் அடிப்பகுதியில் ஒரு சீரற்ற உடைப்பு உள்ளது. சிலை அணிந்துள்ள ஆடை முன்பக்கத்தை விட பின்புறத்தில் மேலும் கீழும் தொடர்கிறது. மூக்கு நுனியிலும் சேதமடைந்துள்ளது, ஆனால் பல பகுதிகள் நல்ல நிலையில் உள்ளன. இது மற்ற சிந்துவெளி ஆய்வில் கிடைத்த ஆண் உருவங்களுடன் ஒப்பிடப்பட்டுள்ளது, இது மிகவும் முழுமையானது, இது அமர்ந்திருக்கும் நிலையைக் காட்டுகிறது, சில சந்தர்ப்பங்களில் முழங்கால் உயர்த்தியும் மற்ற கால் பகுதி உடலின் அடியில் மறைந்து இருக்கும். *பூசாரி-அரசர்* முதலில் இந்த வடிவத்தில் இருந்திருக்கலாம். ஜொனாதன் மார்க் கெனோயர் உட்பட சில தொல்லியல் ஆய்வாளர்கள், இதுவும் பிற சிலைகளும் வேண்டுமென்றே "உடைந்து சிதைக்கப்பட்டன" என்று நம்புகிறார்கள், ஏனெனில் அவர்களின் குடிமக்கள் தங்கள் மதிப்பை இழந்திருக்கலாம்.  
கண்கள் அகலமானவையாகவும், குறுகியவையாகவும், பாதி மூடியவாறும் இருக்கின்றன. தளத்திலிருந்து வேறு சில கல் தலைகளைப் போல காதுகள் மிகவும் எளிமையாக வடிவமைக்கப்பட்டுள்ளன. தலையின் மேற்பகுதி தட்டையானதாக உள்ளது. அநேகமாக இப்போது காணாமல் போன ஒன்று இணைக்கபட்டிருக்கலாம். மேலும் இது குட்டையாகவும் வட்டமாகவும் வெட்டப்பட்ட "தலைமுடி" அல்லது தலைக்கவசம் என பல்வேறு கோட்பாடுகள் உள்ளன. காதுகளுக்கு கீழே இரண்டு துளைகள் இதை இணைப்பதற்காக இருந்திருக்கலாம், அல்லது ஒரு அட்டிகையாக இருக்கலாம். தலை சேதமடைந்ததால் தட்டையானது என்று மேக்கே குறிப்பிடுகிறார், இதை சில பிற்கால எழுத்தாளர்கள் ஒப்புக்கொள்கிறார்கள்.  
இந்த உருவம் ஒரு டோகா போன்ற ஆடையை அணிந்துள்ளது, இது ஒரு தோள்பட்டை மட்டுமே மறைக்கும் வடிவத்துடன் உள்ளது.
# பாலூர்காட் மக்களவைத் தொகுதி

**பாலூர்காட் மக்களவைத் தொகுதி** என்பது இந்தியாவின் 543 நாடாளுமன்ற மக்களவைத் தொகுதிகளில் ஒன்றாகும். இந்தத் தொகுதி மேற்கு வங்காளத்தில் உள்ள பாலூர்காட்டை மையமாகக் கொண்டுள்ளது. பலூர்காட் மக்களவைத் தொகுதியின் கீழ் ஆறு சட்டமன்றத் தொகுதிகள் தெற்கு தினஜ்பூர் மாவட்டத்தில் உள்ளன. மேலும் ஒரு சட்டமன்றத் தொகுதி வடக்கு தினஜ்பூர் மாவட்டத்திலும் உள்ளது. இந்த மக்களவைத் தொகுதி முதலில் பட்டியல் சாதியினருக்கு ஒதுக்கப்பட்டிருந்தது. ஆனால் 2009 முதல் இது ஒரு பொதுத் தொகுதியாக உள்ளது.
# பாலூர்காட் மக்களவைத் தொகுதி

## சட்டமன்றத் தொகுதிகள்

மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக எல்லை நிர்ணய ஆணையத்தின் உத்தரவின் படி, நாடாளுமன்றத் தொகுதி எண் 6, பாலூர்காட் மக்களவைத் தொகுதி 2009 முதல் பின்வரும் சட்டமன்றத் தொகுதிகளைக் கொண்டுள்ளது.
| 36 | இட்டஹார் | வடக்கு தினஜ்பூர் | மொசரப் உசைன் | அஇதிகா |
| --- | --- | --- | --- | --- |
| 37 | குஷ்மாண்டி (ப.இ.) | தெற்கு தினஜ்பூர் | ரேகா ராய் | அஇதிகா |
| 38 | குமார்கஞ்ச் | தோரப் உசைன் மண்டல் | அஇதிகா |  |
| 39 | பாலூர்காட் | அசோக் லாகிரி | பாஜக |  |
| 40 | தபன் (ப.கு.) | புத்ராய் டுடு | பாஜக |  |
| 41 | கங்காராம்பூர் (ப.இ.) | சத்யேந்திர நாத் ரே | பாஜக |  |
| 42 | அரிராம்பூர் | பிப்லாப் மித்ரா | அஇதிகா | } |
# பாலூர்காட் மக்களவைத் தொகுதி

## நாடாளுமன்ற உறுப்பினர்கள்

| 1952 | சுசில் ரஞ்சன் சட்டோபாத்யாய் | இந்திய தேசிய காங்கிரசு |
| --- | --- | --- |
| 1957 | செல்கு மார்டி |  |
| சபலா காந்தா பட்டாச்சார்ஜி |  |  |
| 1962 | சர்கார் முர்மு | இந்தியப் பொதுவுடமைக் கட்சி |
| 1967 | ஜெ. எண். பிரமாணிக் | இந்திய தேசிய காங்கிரசு |
| 1971 | ரசேந்திரநாத் பர்மன் |  |
| 1977 | பலாஷ் பர்மன் | புரட்சிகர சோசலிசக் கட்சி |
| 1980 |  |  |
| 1984 |  |  |
| 1989 |  |  |
| 1991 |  |  |
| 1996 | ரெய்ன் பர்மன் |  |
| 1998 |  |  |
| 1999 |  |  |
| 2004 |  |  |
| 2009 | பிரசாந்த குமார் மஜூம்தார் |  |
| 2014 | அர்பிதா கோஷ் | திரிணாமுல் காங்கிரசு |
| 2019 | சுகந்த மஜூம்தார் | பாரதிய ஜனதா கட்சி |
| 2024 |  |  |
# சிசர்

**சிசர்** (*Sisor*) என்பது ஆசியாவினைப் பூர்வீகமாகக் கொண்ட கெளிறு மீன் பேரினமாகும்.
# சிசர்

## வகைப்பாட்டியல்

2003ஆம் ஆண்டில் பேரினத்தின் மதிப்பாய்வுக்கு முன்னர், சிசர் பேரினம் *சி. ராப்டோபோரசு* என்ற ஒற்றைச் சிற்றினத்தினைக் கொண்ட பேரினமாக இருந்தது. இதில் *சி. செனுவா, சி. ரியோபிலசு* மற்றும் *சி. டோரோசசு* ஆகிய மூன்று சிற்றினங்கள் விவரிக்கப்பட்டன.  
*சி. ராப்டோபோரசு* சில நேரங்களில் *சி. ரப்டோபோரசு* என்று உச்சரிக்கப்படுகிறது. இது தடி என்று பொருள்படும் கிரேக்க வார்த்தையான ராப்டோசின் தவறான எழுத்துப்பிழையைச் சரிசெய்வதற்காகப் பயன்படுத்தப்படுகிறது. இருப்பினும், இது ஒரு சரியான திருத்தம் அல்ல.  
- *சிசர் பரகென்சிசு* <small>விசுவநாத் & தர்ஷன், 2005</small>
- *சிசர் செனுவா* <small>என்ஜி & லஹ்கர், 2003</small>
- *சிசர் பாகிசுதானிக்கசு* <small>ஜாவேத் & மிர்சா, 2011</small>
- *சிசர் ராப்டோபோரசு* <small>ஹாமில்டன், 1822</small>
- *சிசர்* *ரியோபிலசு* <small>என்ஜி, 2003</small>
- *சிசர்* *டோரோசசு* <small>என்ஜி, 2003</small>
# சிசர்

## பரவலும் வாழிமும்

இந்தியாவில் கங்கை மற்றும் பிரம்மபுத்திரா வடிகால்களில் *சிசர்* சிற்றினங்கள் காணப்படுகின்றன. *சி. பரகென்சிசு* இந்தியாவில் பிரம்மபுத்திரா வடிகாலில் உள்ள பராக் ஆற்றில் காணப்படுகிறது. சிந்து ஆறு, மாதோபூரில் உள்ள ரோகிணி ஆறு மற்றும் நேபாளத்திலிருந்து பெறப்பட்ட *சிசர்* மாதிரிகளின் அடையாளங்கள் இன்னும் உறுதிப்படுத்தப்படவில்லை. *சி. ரபோபோரசு* சுமார் 18 செ.மீ. நீளம் வரை வளரக்கூடியது.
# பவானியா

***பவானியா*** (*Bhavania*) என்பது *பாலிடோரிடே* குடும்பத்தைச் சேர்ந்த ஒரு சிறிய வகை அயிரை மீன் பேரினமாகும்.
# பவானியா

## சிற்றினங்கள்

இந்த பேரினத்தில் ஒரு சிற்றினம் ஒதுக்கப்பட்டுள்ளது. இக்குடும்பத்திற்குள் ப. அருணாச்சலென்சிசு இடம் நிச்சயமற்றது . இது குறித்த ஆய்வுகள் தற்போது நிலுவையில் உள்ள நிலையில் இங்குச் சேர்க்கப்பட்டுள்ளது.  
- *பவானியா அருணாச்சலென்சிசு* <small>நாத், டாம், பூட்டியா, டே & டி. என். தாசு, 2007</small>
- *பவானியா ஆசுதிரேலிசு* <small> (ஜெர்டன், 1849) </small> (மேற்குத் தொடர்ச்சிமலை அயிரை)
# தித்வானா

**தித்வானா** (*Didwana*), இந்தியாவின் இராஜஸ்தான் மாநிலத்தி நாகவுர் மாவட்டப் பகுதிகளைக் கொண்டு, 7 ஆகஸ்டு 2023 அன்று புதிதாக நிறுவப்பட்ட தித்வானா-குசாமான் மாவட்டத்தின்நிர்வாகத் தலைமையிட நகரம் ஆகும். இதன் தென்கிழக்கில் குசாமான் நகரம் 42.5 கிலோ மீட்டர் தொலைவில் உள்ளது.  
இராஜஸ்தான் மாநிலத்தின் வடமேற்கில் மார்வார் பிரதேசத்தில் தித்வானா நகரம் அமைந்துள்ள்து.  
இது ஜெய்ப்பூர் நகரத்திற்கு வடமேற்கே 159.4 கிலோ மீட்டர் தொலைவிலும்; அஜ்மீர் நகரத்திற்கு வடக்கில் 140 கிலோ மீட்டர் தொலைவிலும், ஜோத்பூர் நகரத்திற்கு வடகிழக்கில் 238 தொலைவிலும் உள்ளது.
# தித்வானா

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, 31 வார்டுகளும், 8,451 குடியிருப்புகளும் கொண்ட இந்நகரத்தின் மக்கள் தொகை 53,749 ஆகும். அதில் ஆண்கள் 27808 மற்றும் பெண்கள் .25941 ஆக உள்ளனர். பாலின விகிதம் 1000 ஆண்களுக்கு 933 பெண்கள் வீதம் உள்ளனர். சராசரி எழுத்தறிவு 74.2% ஆகும். இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 4,531 மற்றும் 91 ஆக உள்ளனர்.
இம்மாவட்ட மக்களில் இந்து சமயத்தினர் 59.37%, இசுலாமியர் 40.25%, கிறித்தவர்கள் மற்றும் பிறர் 0.12% ஆக உள்ளனர். இந்நகரத்தில் இந்தி மொழி, உருது, இராசத்தானி, மார்வாரி மொழிகள் பேசப்படுகிறது.
# தித்வானா

## இதனையும் காண்க

- குசாமான் நகரம்
- தித்வானா-குசாமான் மாவட்டம்
# அமோனியம் அறுபுளோரோயிண்டேட்டு

**அமோனியம் அறுபுளோரோயிண்டேட்டு** (*Ammonium hexafluoroindate*) என்பது (NH<sub>4</sub>)<sub>3</sub>InF<sub>6</sub> என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாபுளோரோயிண்டேட்டு என்ற பெயராலும் இது அழைக்கப்படுகிறது.
# அமோனியம் அறுபுளோரோயிண்டேட்டு

## தயாரிப்பு

நீரற்ற மெத்தனாலில் அம்மோனியம் புளோரைடு மற்றும் இண்டியம் புரோமைடு ஆகியவற்றைச் சேர்த்து வினைபுரியச் செய்வதன் மூலம் அல்லது அம்மோனியம் புளோரைடு மற்றும் இண்டியம் புளோரைடை நீரிய கரைசலில் வினைபுரியச் செய்வதன் மூலமாகவோ அமோனியம் அறுபுளோரோயிண்டேட்டு சேர்மத்தை தயாரிக்க முடியும்.  
அம்மோனியம் புளோரைடுடன் இண்டியம் ஐதராக்சைடை வினைபுரியச் செய்தாலும் அமோனியம் அறுபுளோரோயிண்டேட்டு உருவாகும்.:  
::In(OH)<sub>3</sub> + 3 HF + 3 NH<sub>4</sub>F → (NH<sub>4</sub>)<sub>3</sub>InF<sub>6</sub> + 3 H<sub>2</sub>O
# அமோனியம் அறுபுளோரோயிண்டேட்டு

## இயற்பியல் பண்புகள்

அமோனியம் அறுபுளோரோயிண்டேட்டு 120-170 °செல்சியசு வெப்பநிலையில் சிதைவடைந்து NH<sub>4</sub>InF<sub>4</sub>, ஆக மாறுகிறது. 185-300 ° செல்சியசு வெப்பநிலையில் சிதைவடைந்து InF<sub>3</sub> ஆக மாறுகிறது.  
P4mnc என்ற இடக்குழுவில் நாற்கோணப் படிக அமைப்பில் நிறமற்ற படிகங்களாக அமோனியம் அறுபுளோரோயிண்டேட்டு படிகமாகிறது. தண்ணீரில் கரையாது.  
80° செல்சியசு வெப்பநிலையில் நிலை மாற்றம் ஏற்பட்டு கனசதுரப் படிகமாக மாறும்.
# அமோனியம் அறுபுளோரோநையோபேட்டு

**அமோனியம் அறுபுளோரோநையோபேட்டு** (*Ammonium hexafluoroniobate*) என்பது NH<sub>4</sub>NbF<sub>6</sub> என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாபுளோரோநையோபேட்டு என்ற பெயராலும் இது அழைக்கப்படுகிறது.
# அமோனியம் அறுபுளோரோநையோபேட்டு

## இயற்பியல் பண்புகள்

R3m என்ற இடக்குழுவில் அறுகோணப் படிக அமைப்பில் வெண்மை நிறப் படிகங்களாக அமோனியம் அறுபுளோரோநையோபேட்டு படிகமாகிறது. இது தண்ணீரில் கரையாது.  
இது கண், தோல் மற்றும் சுவாசக் குழாயில் எரிச்சலை ஏற்படுத்துகிறது.
# அமோனியம் அறுபுளோரோநையோபேட்டு

## பயன்கள்

கரிம வேதியியலில் ஒரு கரைப்பானாக அமோனியம் அறுபுளோரோநையோபேட்டு பயன்படுகிறது.
# குசாமான்

**குசாமான் நகரம்** (*Kuchaman City*), இந்தியாவின் இராஜஸ்தான் மாநிலத்தின் நாகவுர் மாவட்டத்தின் பகுதிகளைக் கொண்டு புதிதாக நிறுவப்பட்ட தித்வானா-குசாமான் மாவட்டத்தில் உள்ள நகராட்சி ஆகும். இதனருகில் தித்வானா நகரம் உள்ளது.  
மார்வார் பிரதேசத்தில் அமைந்த குசாமான் நகரம், நாகவுர் நகரத்திற்கு கிழக்கே 119.2 கிலோ மீட்டர் தொலைவிலும்; ஜெய்ப்பூருக்கு கிழக்கே 126.4 கிலோ மீட்டர் தொலைவிலும் உள்ளது.
# குசாமான்

## வரலாறு

கிபி 5 முதல் 8ஆம் நூற்றாண்டு வரை கூரஜர பிரதிகாரப் பேரரசின் (730-1036) தலைநகராக குசாமான் நகரம் இருந்தது. நாகபட்டர் குசாமான் கோட்டையைக் கட்டினார். பின்னர் 16ம் நூற்றாண்டில் சௌகான் வம்சத்தவர்கள் மற்றும் ரத்தோர் இராசபுத்திரர்கள் இந்நகரத்தின் சிற்றரசர்களாக இருந்தனர்.
# குசாமான்

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, 30 வார்டுகளும், 9,643 வீடுகளும் கொண்ட இந்நகரத்தின் மக்கள் தொகை 61,969 ஆகும். அதில் ஆண்கள் 31,986 மற்றும் 29,983 பெண்கள் உள்ளனர்.பாலின விகிதம் 1000 ஆண்களுக்கு பெண்கள் 937 வீதம் உள்ளனர். சராசரி எழுத்தறிவு 76.53%ஆகும். இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே மற்றும் 15.89 % மற்றும் 0.17 % ஆக உள்ளனர். இம்மாவட்ட மக்களில் இந்து சமயத்தினர் 75.02%, இசுலாமியர் 22.78%, சமணர்கள் 1.96% மற்றும் பிறர் 0.14% ஆக உள்ளனர்.இங்கு இராசத்தானி, பிராச் மொழி, மார்வாரி மொழி, உருது மொழிகள் பேசுகின்றனர்.
# குசாமான்

## தொடருந்து நிலையம்

குசாமான் தொடருந்து நிலையம், ராஜ்கோட், ஜெய்ப்பூர், ரந்தம்பூர், ஜோத்பூர், தில்லி, பார்மர், மதுரா, மவூ, சுல்தான்பூர், பிலாஸ்பூர், பிகானேர், கௌகாத்தி நகரங்களை இணைக்கிறது.
# குசாமான்

## இதனையும் காண்க

- தித்வானா
- தித்வானா-குசாமான் மாவட்டம்
# சித்தாடெக்கு

**சித்தாடெக்கு** (*Siddhatek*) என்பது இந்தியாவின் மகாராட்டிர மாநிலத்தின் மேற்குப் பகுதியில் உள்ள அகமதுநகர் மாவட்டத்தில் பீமா ஆற்றின் கரையில் அமைந்துள்ள ஒரு நகரம் ஆகும். கர்ச்சத்து தாலுகாவில் இடம்பெற்றுள்ள இந்த நகரம் சிறீ சித்தி விநாயகர் கோயிலுக்கு பெயர் பெற்றறதாகும். இந்த விநாயகர் வலது-தந்தம் கொண்ட அவதாரம் ஆகும். மக்களால் சக்திவாய்ந்த துன்பம் நீக்குபவர் என்று நம்பப்படுகிறது. வடக்கு நோக்கிய கோயிலைச் சுற்றியுள்ள புராணங்கள், விஷ்ணு சித்தி விநாயகரின் ஆசீர்வாதத்துடன் அசுரர்கள் மது-கைதாப் தோற்கடித்த இடத்தின் நினைவாக இது கட்டப்பட்டதாகக் கூறுகின்றன. விநாயகர் ஜெயந்தி, விஜயதசமி மற்றும் சோம்வதி அமாவாசை பண்டிகைகளின் போது இந்த ஆலயம் குறிப்பாக பிரபலமாக உள்ளது.  
2011 ஆம் ஆண்டு மேற்கொள்ளப்பட்ட இந்திய மக்கள்தொகை கணக்கெடுப்பின்படி, சித்தாடெக்கு கிராமத்தில் வாழ்ந்த 315 குடும்பங்களில் 1463 பேர் இருந்தனர். இதில் 771 பேர் ஆண்கள் மற்றும் 692 பேர் பெண்கள் ஆவர். மொத்த மக்கள் தொகையில் 11.07 சதவீதம் பேர் 6 வயதுக்கு உட்பட்ட குழந்தைகளாவர்.
# தித்வானா-குசாமான் மாவட்டம்

**தித்வானா-குசாமான் மாவட்டம்** (*Didwana-Kuchaman*), இந்தியாவின் நாகவுர் மாவட்டப் பகுதிகளைக் கொண்டு 7 ஆகஸ்ட் 2023 அன்று இம்மாவட்டம் நிறுவப்பட்டது. இதன் தற்காலிக தலைமையிடம் தித்வானா நகரம் ஆகும். இதன் மற்றொரு நகரம் குசாமான் ஆகும். இம்மாவட்டம் அஜ்மீர் கோட்டத்தில், மார்வார் பிரதேசத்தில் உள்ளது.
# தித்வானா-குசாமான் மாவட்டம்

## மாவட்ட நிர்வாகம்

தித்வானா-குசாமான் மாவட்டம் 8 வருவாய் வட்டங்களையும், 237 கிராம ஊராட்சிகளையும், 783 கிராமங்களையும் கொண்டுள்ளது.
# தித்வானா-குசாமான் மாவட்டம்

## மாவட்ட நிர்வாகம்

### வருவாய் வட்டங்கள்

1. தித்வானா வட்டம்
1. குசாமான் நகர் வட்டம்
1. மௌல்சர் வட்டம்
1. சோட்டி காது வட்டம்
1. லாட்னூன் வட்டம்
1. பர்பத்சர் வட்டம்
1. மக்ரானா வட்டம்
1. நவான்
# தித்வானா-குசாமான் மாவட்டம்

## இதனையும் காண்க

- தித்வானா
- குசாமான்
- இராஜஸ்தான் மாவட்டப் பட்டியல்
# பிரதாப் அருண்பாவு அடசாத்

**பிரதாப் அருண்பாவு அடசாத்** (சனவரி 6, 1978) (Pratap Arunbhau Adsad) (प्रताप अरूणभाऊ अडसड) ஓர் இந்திய அரசியல்வாதி ஆவார். 2019 இல் நடைபெற்ற சட்டமன்ற தேர்தலில் பாரதிய ஜனதா கட்சியின் வேட்பாளரான இவர், இந்தியாவின் மகாராஷ்டிரா மாநிலம், அமராவதி மாவட்டத்தில் உள்ள தாமன்கான் இரயில்வே சட்டமன்றத் தொகுதியில் (சந்தூர் சட்டமன்றத் தொகுதி) போட்டியிட்டு வென்றார்.
# பிரதாப் அருண்பாவு அடசாத்

## ஆரம்பகால வாழ்க்கை மற்றும் கல்வி

பிரதாப் அருண்பாவு அடசாத், சனவரி 6, 1978 இல், இந்தியாவின் மகாராஷ்டிராவில் உள்ள தாமன்கான் இரயில்வே பகுதியில் பிறந்தார். இவர் 2005 இல் நாக்பூரில் உள்ள யசுவந்த்ராவ் சவான் பொறியியல் கல்லூரியில் இளங்கலை இயந்திரப் பொறியியல் (BE Mechanical engineering) பயின்றார்.
# வேலகவுண்டம்பட்டி

**வேலகவுண்டம்பட்டி** (*Velagoundampatti*) என்பது இந்தியாவின் தமிழ்நாடு மாநிலத்தில் அமைந்துள்ள நாமக்கல் மாவட்டம், திருச்செங்கோடு வட்டத்தில் இருக்கும் ஒரு பேரூராட்சி ஆகும். 2016-ஆம் ஆண்டு இக்கிராமம் நாமக்கல் நகரத்தோடு சேர்க்கப்பட்டது.  
நாமக்கல்லில் இருந்து வடமேற்கே 13 கி.மீ. தொலைவிலும், திருச்செங்கோட்டில் இருந்து தென்கிழக்கே 18 கி.மீ. தொலைவிலும் வேலகவுண்டம்பட்டி அமைந்துள்ளது.
# அமோனியம் அறுபுளோரோயுரேனேட்டு

**அமோனியம் அறுபுளோரோயுரேனேட்டு** (*Ammonium hexafluorouranate*) என்பது (NH<sub>4</sub>)<sub>2</sub>UF<sub>6</sub> என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாபுளோரோயுரேனேட்டு என்ற பெயராலும் இது அழைக்கப்படுகிறது.
# அமோனியம் அறுபுளோரோயுரேனேட்டு

## தயாரிப்பு

யுரேனியம் அறுபுளோரைடுடன் அமோனியாவைச் சேர்த்து அறை வெப்பநிலையில் வினைபுரியச் செய்தால் அமோனியம் அறுபுளோரோயுரேனேட்டு உருவாகும்.
# அமோனியம் அறுபுளோரோயுரேனேட்டு

## இயற்பியல் பண்புகள்

நான்கு வகையான படிகத் திட்டங்களில் அமோனியம் அறுபுளோரோயுரேனேட்டு படிகமாகிறது.
# பாபா சித்திக்

**பாபா ஜியாவுதீன் சித்திக்** (*Baba Ziauddin Siddique*, 13 செப்டம்பர் 1958-12 அக்டோபர் 2024) என்பவர் ஒரு இந்திய அரசியல்வாதி ஆவார். இவர் மகாராட்டிர மாநிலத்தின் வாந்த்ரே மேற்கு சட்டமன்ற உறுப்பினராக இருந்தார். 1999, 2004, 2009 ஆகிய ஆண்டுகளில் தொடர்ந்து மூன்று முறை சட்டமன்ற உறுப்பினராக இருந்தார். 2004 மற்றும் 2008 க்கு இடையில் முதலமைச்சர் விலாஸ்ராவ் தேஷ்முக் அமைசரவையில் உணவு மற்றும் குடிமைப் பொருள் வழங்கல் மற்றும் தொழிலாளர் நலத்துறை அமைச்சராக பணியாற்றினார்.  
முன்னதாக 1992 முதல் 1997 வரை தொடர்ந்து இரண்டு முறை மும்பை மாநகராட்சி மாமன்ற உறுப்பினராக இருந்துள்ளார். இறப்பதற்கு முன், இவர் மும்பை பிராந்திய காங்கிரஸ் கமிட்டி மற்றும் மகாராட்டிர பிரதேச காங்கிரஸ் கமிட்டியின் நாடாளுமன்ற வாரியத்தின் துணைத் தலைவராகவும் பணியாற்றினார். 8 பிப்ரவரி 2024 அன்று, இவர் இந்திய தேசிய காங்கிரசின் உறுப்பினர் பதவியில் இருந்து விலகினார். பின்னர் அஜித் பவார் தலைமையிலான தேசியவாத காங்கிரசு கட்சியில் 12 பிப்ரவரி 2024 அன்று இணைந்தார்.  
சித்திக் 12 அக்டோபர் 2024 இரவு 9:15 - 9:30 மணியளவில் தன் மகன் ஜீஷானின் அலுவலகம் முன்பாக சுட்டுக் கொல்லப்பட்டார்.
# பாபா சித்திக்

## அரசியல் வாழ்க்கை

பாபா சித்திக் என்றழைக்கப்படும் ஜியாவுதீன் சித்திக், 1977 இல் இந்திய தேசிய காங்கிரசில் (இ.தே.கா) இளம் வயதிலேயே இணைந்தார். காங்கிரசின் மாணவர் அமைப்பான இந்திய தேசிய மாணவர் சங்கத்தின் மும்பை பிரிவின் உறுப்பினரான இவர் அக்காலத்தின் பல்வேறு மாணவர் இயக்கங்களில் பங்கேற்றார். 1980 இல் பாந்த்ரா இளைஞர் காங்கிரஸின் பாந்த்ரா வட்ட பொதுச் செயலாளராக ஆனார். அடுத்த இரண்டு ஆண்டுகளில் அதன் தலைவராக தேர்ந்தெடுக்கப்பட்டார். 1988ல் மும்பை இளைஞர் காங்கிரசின் தலைவரானார். நான்கு ஆண்டுகளுக்குப் பிறகு இவர் பெருநகரமும்பை மாநகராட்சி மாமன்ற உறுப்பினராக தேர்ந்தெடுக்கபட்டார். பின்னர் ஐந்து ஆண்டுகளுக்குப் பிறகு மீண்டும் அப்பதவிக்கு தேர்ந்தெடுக்கப்பட்டார். 1999-ல் பாந்த்ரா மேற்கு சட்டமன்றத் தொகுதியில் இருந்து சட்டமன்ற உறுப்பினராக தேர்ந்தெடுக்கபட்டார். 2004 மற்றும் 2009 ஆம் ஆண்டுகளில் மீண்டும் தேர்ந்தெடுக்கப்பட்டார், தொடர்ந்து மூன்று முறை சட்டமன்ற உறுப்பினராக பணியாற்றினார். 2000 முதல் 2004 வரையான காலகட்டத்தில் மகாராட்டிர அரசாங்கத்தால் மகாராட்டிர வீட்டுவசதி மற்றும் பகுதி மேம்பாட்டு ஆணைய (MHADA) மும்பை வாரியத்தின் தலைவராக சித்திக் நியமிக்கப்பட்டார். 2004 மற்றும் 2008 காலகட்டத்தில் உணவு மற்றும் குடிமைப் பொருள் வழங்கல் (எஃப். டி. ஏ) மற்றும் தொழிலாளர் நலத்துறை அமைச்சராக பணியாற்றினார். 2011 இல், பாந்த்ரா-காரில் ஒரு சூழலியல் பூங்காவை உருவாக்க நிதியளித்தார்.
# பாபா சித்திக்

## வகித்த பதவிகள்

- இந்திய தேசிய மாணவர் சங்கத்தின் உறுப்பினர் (மும்பை) (1977)
- பாந்த்ரா இளைஞர் காங்கிரசின் பாந்த்ரா வட்டத்தின் பொதுச் செயலாளர் (1980)
- பாந்த்ரா இளைஞர் காங்கிரசின் பாந்த்ரா வட்டத்தின் தலைவர் (1982)
- மும்பை மாநகராட்சியில் மாமன்ற உறுப்பினர் (1993-1998), (1998-2003)
- சட்டமன்ற உறுப்பினர் - (1999-2004), (2004-2009), (2009-2014)
- உணவு மற்றும் குடிமைப் பொருள் வழங்கல் (எஃப். டி. ஏ) மற்றும் தொழிலாளர் நலத்துறை அமைச்சர், (2004-2008)
- தலைவர், மகாராட்டிர வீட்டுவசதி மற்றும் பகுதி மேம்பாட்டு ஆணைய மும்பை வாரியம் (2000-2004)
- தலைவர் மற்றும் மூத்த துணைத் தலைவர் மும்பை பிராந்திய காங்கிரஸ் கமிட்டி (2014)
- பாராளுமன்ற சபை மகாராஷ்டிரா பிரதேச காங்கிரஸ் கமிட்டி (2019)
- உறுப்பினர் தேசியவாத காங்கிரசு கட்சி . 12 பிப்ரவரி 2024 அன்று பதவியேற்றார்
# பாபா சித்திக்

## தனிப்பட்ட வாழ்க்கை

பாபா சித்திக் ஷெஹ்சீன் சித்திக்கை மணந்தார். இவர்களுக்கு அர்ஷியா சித்திக் என்ற மகளும், ஜீஷான் சித்திக் என்ற மகனும். என இரண்டு குழந்தைகள் பிறந்தனர்.
# பாபா சித்திக்

## மரணம்

பாபா சித்திக் 12 அக்டோபர் 2024 அன்று மும்பையில் மூன்று கொலையாளிகளால் சுட்டுக் கொல்லப்பட்டார். பின்னர் இவர் லீலாவதி மருத்துவமனைக்கு கொண்டு செல்லப்பட்டார், அங்கு இவர் இறந்துவிட்டதாக அறிவிக்கப்பட்டது. இவருக்கு வயது 66. பாந்த்ரா கிழக்கு தொகுதி சட்டமன்ற உறுப்பினராக இருக்கும் இவரது மகன் ஜீஷானின் அலுவலகம் அருகே இரவு 9:30 மணியளவில் சித்திக் மீது மூன்று தோட்டாக்கள் பாய்ச்சபட்டதாக ஆதாரங்கள் தெரிவித்தன. இருவர் கைது செய்யபட்டனர். அவர்கள் அரியானாவைச் சேர்ந்த குர்மெயில் பல்ஜித் சிங் மற்றும் உத்தரப்பிரதேசத்தைச் சேர்ந்த தர்மராஜ் ராஜேஷ் காஷ்யப் என அடையாளம் காணப்பட்டனர். உத்தரப்பிரதேசத்தைச் சேர்ந்த சிவக் குமார், மற்றும் முகமது ஜீஷன் அக்தர் ஆகிய இரு சந்தேக நபர்களை போலீசார் தேடிவருகின்றனர். தற்போது திகார் சிறையில் அடைக்கப்பட்டுள்ள லாரன்ஸ் பிஷ்னோய் தலைமையிலான கும்பல் இந்த கொலையில் ஈடுபட்டுள்ளதை மும்பை காவல் துறை உறுதி செய்துள்ளது.
# மலேசிய கூட்டரசு சாலை 23

**மலேசிய கூட்டரசு சாலை 23** அல்லது **மூவார்–தங்காக்–சிகாமட் சாலை** (ஆங்கிலம்: *Malaysia Federal Route 23*; அல்லது *Muar–Tangkak–Segamat Road*; மலாய்: *Laluan Persekutuan Malaysia 23* அல்லது *Jalan Muar–Tangkak–Segamat*) என்பது மலேசியா, ஜொகூர், மாநிலத்தில் உள்ள ஒரு முக்கியமான சாலை ஆகும்.  
வடக்கில் சிகாமட் நகரத்தையும்; தெற்கில் பாரிட் பூங்கா நகரத்தையும் இணைக்கும் இந்தச் சாலை, தங்காக் வழியாக, மலேசிய வடக்கு-தெற்கு விரைவுச்சாலை, தெற்கு வழித்தடத்திற்கான ஒரு முக்கியச் சாலையாகவும் அமைகிறது.
# மலேசிய கூட்டரசு சாலை 23

## பொது

இந்தச் சாலை 76.27 கி.மீ. (47.39 மைல்) நீளம் கொண்டது; மற்றும் ஜொகூர் சிகாமட் மாவட்டத்தில் ஒரு முக்கியச் சாலையாகவும்; தீபகற்ப மலேசியாவின் மேற்கு கடற்கரையின் முக்கியச் கூட்டரசு சாலையாகவும் விளங்குகிறது.  
மலேசிய கூட்டரசு சாலை 23-இன் பெரும்பாலான பிரிவுகள், ஜேகேஆர் **R5** *(JKR R5)* சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.
# மலேசிய கூட்டரசு சாலை 23

## சிறப்புக் கூறுகள்

இந்தச் சாலையின் சிறப்புக் கூறுகள்:  
- புக்கிட் கங்கார் மற்றும் தங்காக் நகரஙகளுக்கு இடையிலான சாலையில் பல சீனர் கல்லறைகள் உள்ளன
- லெடாங் மலைக்கு ஒரு முக்கிய பாதையாக உள்ளது
- தங்காக் நகரம்; ஜொகூர் மாநிலத்தின் நெசவுப் பொருட்களின் நகரம்
# மலேசிய கூட்டரசு சாலை 23

## சாலைகள் மேம்பாடு

டிசம்பர் 7, 2007 அன்று, சிகாமட்டில் இருந்து தங்காக் வரையிலான 40 கி.மீ தூரத்தை இருவழிச் சாலையிலிருந்து நான்கு வழிச் சாலையாக மேம்படுத்த மலேசிய மத்திய அரசு முடிவு செய்தது. இந்தச் சாலையின் கட்டுமானம் 2015-இல் நிறைவடைந்தது.  
இதற்கிடையில், மலேசிய கூட்டரசு சாலை 23-இன் இரண்டாவது பகுதி ஜெமிந்தா நகரில் இருந்து லேடாங் மலை தேசியப் பூங்கா வரையிலான சாலையின் கட்டுமானம் நிறைவடைந்தது.
# மலேசிய கூட்டரசு சாலை 23

## கட்டுமானம்

63-கி.மீ. நீளம் கொண்ட சிகாமட்-தங்காக்-மூவார் நெடுஞ்சாலையின் கட்டுமானம், 2011 இல் தொடங்கியது. கட்டமானத்திற்கு ரிங்கிட் RM 750 மில்லியன் முதல் ரிங்கிட் RM 770 மில்லியன் வரை செலவாகும் என மதிப்பிடப்பட்டது.  
மலேசிய கூட்டரசு சாலை 23-இல் உள்ள 14 பாலங்களை மேம்படுத்துவது; மற்றும் ஐந்து தொகுப்புகளாகச் சாலைகளை மேம்படுத்துவது போன்ற திட்டங்கள் மேற்கொள்ளப்பட்டன. மலேசிய கூட்டரசு சாலை 23-இன் கட்டுமானம் 2015 இல் நிறைவடைந்தது.
# மலேசிய கூட்டரசு சாலை 23

## விளக்கம்

- **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
- **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
- **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)
# வடகன்னிகாபுரம் தொடருந்து நிலையம்

**வடகன்னிகாபுரம் தொடருந்து நிலையம்** (*Vadakannikaapuram railway station*) என்பது பாலக்காடு-பொள்ளாச்சி வழித்தடத்தில் உள்ள ஒரு தொடருந்து நிலையமாகும். இது இந்தியாவின் கேரளத்தின் பாலக்காடு மற்றும் பொள்ளாச்சி இடையை உள்ள ஒரு கிளைப் பாதையாகும். இது பாலக்காடு தொடருந்து கோட்டத்தின் கீழ் வருகிறது.
# வடகன்னிகாபுரம் தொடருந்து நிலையம்

## வரலாறு

வடகன்னிகாபுரத்தில் 1898 இல் பிரித்தானியர் ஆட்சிக் காலத்தில் தொடருந்து நிலையம் அமைக்கப்பட்டது.
பாலக்காடு சந்திப்பு மற்றும் பாலக்காடு நகர தொடருந்து நிலையங்களுக்கு இடையே இந்த பாதை முழுமையாக இயங்கி வந்தது. இந்நிலையில் பாலக்காடு நகரம் மற்றும் பொள்ளாச்சி இடையேயான பாதையான மீட்டர்கேஜ் பாதையிலிருந்து அகலப் பாதையாக 2015 ஆம் ஆண்டு மாற்றப்பட்டது. 2 அக்டோபர் 2015 அன்று பாதுகாப்பு சோதனைகள் நிறைவு செய்யப்பட்டன. அதைத் தொடர்ந்து பாதுகாப்பு ஆய்வுகள் 7 அக்டோபர் 2015 அன்று நிறைவடைந்தன. முன்பு இந்த நிலையத்தில் நிறுத்தப்பட்டுவந்த ஐந்து விரைவு வண்டிகள் பின்னர் நிற்காமல் சென்றன. ஆனால் பாலக்காட்டிலிருந்து திருச்செந்தூர் செல்லும் தொடருந்து மட்டும் இங்கு நிறுத்தபட்டு வருகிறது. இந்நிலையில் இந்த தொடருந்து நிலையத்தை தெற்கு இரயில்வே மூட முடிவு செய்துள்ளதாக தெரியவருகிறது.
# சனத் குமார் மண்டல்

**சனத் குமார் மண்டல்** (*Sanat Kumar Mandal*) இந்தியாவைச் சேர்ந்த ஓர் அரசியல்வாதியாவார். அபதிர்னா மண்டல் மற்றும் இலட்சுமி மண்டல் தம்பதியருக்கு 1942 ஆம் ஆண்டு பிப்ரவரி மாதம் 14 ஆம் தேதியன்று இவர் பிறந்தார். புரட்சிகர சோசலிச கட்சியின் தலைவராக அறியப்படுகிறார். 1980 ஆம் ஆண்டில் மேற்கு வங்கத்தின் ஜெய்நகர் தொகுதியில் இருந்து 7 ஆவது மக்களவைக்கு தேர்ந்தெடுக்கப்பட்டார். 1984, 1989, 1991, 1996, 1998, 1999 மற்றும் 2004 ஆம் ஆண்டுகளில் இதே தொகுதியில் இருந்து மீண்டும் மக்களவைக்குத் தேர்ந்தெடுக்கப்பட்டார்.
# ஆனைமலை கல் அயிரை

**ஆனைமலை கல் அயிரை** (*Anamalai stone loach*) எனப்படும் *காட்சா மொண்டானா* என்பது *காட்சா* பேரினத்தைச் சேர்ந்த கதிர்-துடுப்பு மீன் சிற்றினமாகும். இதை ஆனைமலை அயிரையுடன் (*மெசோனோமாசீலசு ஹெர்ரி*) என்று குழப்பிக் கொள்ளக் கூடாது. இம்மீன் ஆனைமலையில் மட்டுமே காணப்படும் அகணிய உயிரி. இதன் நிலையான உடல் நீளம் 7.3 செ.மீ. வரை வளரக்கூடியது.
# சலும்பர் மாவட்டம்

**சலும்பர் மாவட்டம்** (*Salumbar district*), இந்தியாவின் இராஜஸ்தான் மாநிலத்தின் உதய்பூர் மாவட்டத்தின சில வருவாய் வட்டங்களைக் கொண்டு 7 ஆகஸ்டு 2023 அன்று புதிதாக நிறுவப்பட்டது. இதன் தலைமையிடம் சலும்பர் நகரம் ஆகும்.சலும்பர் நகரம், உதய்ப்பூருக்கு தென்கிழக்கே 71 கிலோ மீட்டர் தொலைவில் உள்ளது. இம்மாவட்டம் இராஜஸ்தானின் மாநிலத்தின் தென்கிழக்கில் உள்ளது.
# சலும்பர் மாவட்டம்

## மாவட்ட நிர்வாகம்

சலும்பர் மாவட்டம் 5 வருவாய் வட்டங்களைக் கொண்டது. அவைகள்:
1. சலும்பர் வட்டம்
1. சாரதா வட்டம்
1. செமான் வட்டம்
1. ஜல்லரா வட்டம்
1. லசாடியா வட்டம்
# சலும்பர் மாவட்டம்

## இதனையும் காண்க

- இராஜஸ்தான் மாவட்டப் பட்டியல்
# காட்சா சிலாசி

**காட்சா சிலாசி** (*Ghatsa silasi*) என்பது *காட்சா* பேரினத்தைச் சேர்ந்த கதிர்-துடுப்பு மீன் சிற்றினமாகும். இதனை இந்தியாவின் கேரளாவில் உள்ள சொக்கன்பட்டியில் உள்ள பெரியார் புலிகள் காப்பகத்தில் பெரியாற்றுடன் இணைக்கப்பட்ட கட்டமடித்தோடு நீரோட்டத்தில் இதைக் காணலாம். இது மேற்குத் தொடர்ச்சி மலை வாழ் அகணிய உயிரி.
# அமைதிப் பள்ளத்தாக்கு அயிரை

**அமைதிப் பள்ளத்தாக்கு அயிரை** (*Silent Valley loach*) என்று அழைக்கப்படும் *காட்சா பிள்ளை* (*Ghatsa pillaii*) என்பது *காட்சா* பேரினத்தைச் சேர்ந்த கதிர்-துடுப்பு மீன் சிற்றினமாகும். இது மேற்குத் தொடர்ச்சி மலையில் மட்டுமே காணப்படும் அகணிய உயிரி. இதன் நிலையான உடல் நீளம் 7.5 செ.மீ ஆகும்.
# இரச்பால் சிங்

**இரச்பால் சிங்** (*Rachhpal Singh*) இந்தியாவைச் சேர்ந்த ஓர் அரசியல்வாதியாவார். 1942 ஆம் ஆண்டு அக்டோபர் மாதம் 2 ஆம் தேதியன்று இவர் பிறந்தார். மேற்கு வங்காள அரசாங்கத்தின் திட்டமிடல் துறையின் அமைச்சராகப் பணியாற்றினார். 2011 ஆம் ஆண்டு நடைபெற்ற மேற்கு வங்க மாநில சட்டமன்றத் தேர்தலில் தாரகேசுவர் தொகுதியில் போட்டியிட்டு தேர்ந்தெடுக்கப்பட்ட ஒரு சட்டமன்ற உறுப்பினராகவும் இருந்தார்.  
கோவிட்-19 பெருந்தொற்று நோயால் பாதிக்கப்பட்ட இவர் 2021 ஆம் ஆண்டு ஏப்ரல் மாதம் 29 ஆம் தேதியன்று இறந்தார்.
# பெரம்பூர் வேங்கடேச பெருமாள் கோயில்

**வேங்கடேச பெருமாள் கோயில்** என்பது இந்தியாவின் தமிழ்நாடு மாநிலத்தில் சென்னை மாவட்டத்தின் பெரம்பூர் பகுதியில் அமையப் பெற்றுள்ள ஒரு பெருமாள் கோயில் ஆகும். இக்கோயிலின் மூலவர் வேங்கடேச பெருமாள் மற்றும் தாயார் பத்மாவதி ஆவர்.
# பெரம்பூர் வேங்கடேச பெருமாள் கோயில்

## அமைவிடம்

கடல் மட்டத்திலிருந்து சுமார் 27.73 மீ. உயரத்தில், என்ற புவியியல் ஆள்கூறுகள் கொண்டு பெரம்பூர் கிழக்குப் பகுதியில் இக்கோயில் கட்டப்பட்டுள்ளது.
# பெரம்பூர் வேங்கடேச பெருமாள் கோயில்

## திருவிழாக்கள்

வைகுண்ட ஏகாதசி, பெருமாள் - பத்மாவதி தாயார் திருக்கல்யாணம், பெருமாள் - ஆண்டாள் திருக்கல்யாணம், கிருஷ்ண ஜெயந்தி, அனுமன் ஜெயந்தி, பகல் பத்து, இராப்பத்து, புரட்டாசி சனிக்கிழமைகள் ஆகியவை இக்கோயிலில் நடைபெறும் முக்கிய திருவிழாக்களாகும்.
# பெரம்பூர் வேங்கடேச பெருமாள் கோயில்

## இதர தெய்வங்கள்

அனுமன், சக்கரத்தாழ்வார், யோக நரசிம்மர், ஆண்டாள், நரசிம்மர், கருடாழ்வார், சுதர்சனவல்லி மற்றும் விசயவல்லி சமேத சக்கரத்தாழ்வார், திருமலை விநாயகர், இராமானுசர், மணவாள மாமுனிகள், கலிவரதன், பரமபதநாதன், வேணுகோபாலன், விஷ்ணு துர்க்கை, சந்தான கிருஷ்ணன், நம்மாழ்வார், திருமங்கையாழ்வார் மற்றும் நிகாமாந்த மகாதேசிகன் ஆகியோர் இக்கோயிலில் அருள்பாலிக்கின்றனர்.
# காட்சா மெனோனி

**காட்சா மெனோனி** (*Ghatsa menoni*) என்பது *காட்சா* பேரினத்தைச் சேர்ந்த கதிர்-துடுப்பு மீன் சிற்றினமாகும். இது மேற்குத் தொடர்ச்சி மலையில் காணப்படும் அகணிய உயிரி ஆகும். *கா. மெனோனி* கேரளாவில் சிறுவாணியில் பவானி ஆற்றில் காணப்படுகிறது. இதனுடைய உடல் பசுமை கலந்த மஞ்சள் நிறத்துடன் சில முதுகுப்புறத்தில் ஒழுங்கற்ற கறைகளுடன் காணப்படும்.
# காட்சா சாந்தம்பறையன்சிசு

**காட்சா சாந்தம்பரைன்சிசு** (*Ghatsa santhamparaiensis*) எனும் சாந்தாம்பாறை அயிரை, *காட்சா* பேரினத்தைச் சேர்ந்த கதிர்-துடுப்பு மீன் சிற்றினமாகும். இது மேற்குத் தொடர்ச்சி மலையில் காணப்படும் அகணிய உயிரி ஆகும். இதன் சிற்றினப் பெயர் இது காணப்படும் சாந்தாம்பாறையின் அடிப்படையில் இடப்பட்டுள்ளது. சாந்தம் பாறை அயிரை மீன் 6.1 செ. மீ. வரை வளரக்கூடியது. இது பாறைகளின் அடியில் மற்றும் பாறைகளின் விளிம்புகளின் கீழ் மறைந்து காணப்படும்.
# காட்சா சாந்தம்பறையன்சிசு

## காப்பு நிலை

இடுக்கியில் காணப்படும், ஏலக்காய் மற்றும் தேயிலைத் தோட்டங்களிலிருந்து வெளியேறும் பூச்சிக்கொல்லி கழிவுகளால் இவை இப்போது அழிவின் விளிம்பில் உள்ளதாகப் பன்னாட்டு இயற்கைப் பாதுகாப்புச் சங்கத்தின் செம்பட்டியல் தரவுகளின் படி அருகிய இனமாகப் பட்டியலிடப்பட்டது.
# மால்டா மக்களவைத் தொகுதி

**மால்டா மக்களவைத் தொகுதி** (*Malda Lok Sabha constituency*) என்பது இந்தியாவின் 543 நாடாளுமன்ற மக்களவைத் தொகுதிகளில் ஒன்றாகும். இந்தத் தொகுதி மேற்கு வங்காளத்தின் மால்டாவினை மையமாகக் கொண்டது. இது 2008ஆம் ஆண்டில் நாடாளுமன்றத் தொகுதிகளின் எல்லை நிர்ணயத்தைத் தொடர்ந்து இரத்து செய்யப்பட்டது. இந்த இடம் இந்திய தேசிய காங்கிரசு கட்சியின் மிகவும் செல்வாக்கான இடமாக இருந்தது.
# மால்டா மக்களவைத் தொகுதி

## சட்டமன்றத் தொகுதிகள்

**மால்டா மக்களவைத் தொகுதி** பின்வரும் சட்டமன்றத் தொகுதிகளைக் கொண்டுள்ளது.  
- அபீபூர் (சட்டப்பேரவைத் தொகுதி எண். 39)
- ஆரைடங்கா (சட்டப்பேரவைத் தொகுதி எண். 44)
- மால்டா (சட்டப்பேரவை தொகுதி எண். 45)
- இங்கிலீஷ்பஜார் (சட்டப்பேரவைத் தொகுதி எண். 46)
- மணிக்சக் (சட்டப்பேரவைத் தொகுதி எண். 47)
- சுசாப்பூர் (சட்டப்பேரவைத் தொகுதி எண். 48)
- கலியாசக் (சட்டப்பேரவைத் தொகுதி எண். 49)  
மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக எல்லை நிர்ணய ஆணையத்தின் உத்தரவின் படி, மால்டா நாடாளுமன்றத் தொகுதி நீக்கப்பட்டது. தற்போதைய அரசியலமைப்பு சட்டமன்றத் தொகுதிகள் புதிய தொகுதிகளில் ஒன்றின் ஒரு பகுதியாக இருக்கும். இப்புதிய மக்களவைத் தொகுதிகள் மால்டா வடக்கு மக்களவைத் தொகுதி, மால்டா தெற்கு மக்களவைத் தொகுதி ஆகும்.
# மால்டா மக்களவைத் தொகுதி

## நாடாளுமன்ற உறுப்பினர்கள்

| 1952 | சுரேந்திர மோகன் கோஷ் | இந்திய தேசிய காங்கிரஸ் |
| --- | --- | --- |
| 1957 | ரேணுகா ரே |  |
| 1962 |  |  |
| 1967 | உமா ராய் |  |
| 1971 | தினேஷ் சந்திர ஜோர்டர் | இந்திய கம்யூனிஸ்ட் கட்சி (மார்க்சிஸ்ட்) |
| 1977 |  |  |
| 1980 | ஏ. பி. ஏ. கானி கான் சவுத்ரி | இந்திய தேசிய காங்கிரஸ் |
| 1984 |  |  |
| 1989 |  |  |
| 1991 |  |  |
| 1996 |  |  |
| 1998 |  |  |
| 1999 |  |  |
| 2004 |  |  |
| 2006^ | அபு ஹசீம் கான் சவுத்ரி |  |
அடுத்தடுத்த ஆண்டுகளில் இப்பகுதியைச் சேர்ந்த நாடாளுமன்ற உறுப்பினர்களுக்கு மால்டா வடக்கு மக்களவைத் தொகுதி மற்றும் மால்டா தெற்கு மக்களவைத் தொகுதியைப் பார்க்கவும்.
# மால்டா மக்களவைத் தொகுதி

## தேர்தல் முடிவுகள்

### இடைத்தேர்தல் 2006

2006 செப்டம்பர் 13 அன்று இந்த தொகுதியில் இடைத்தேர்தல் நடைபெற்றது, இது தற்போதைய எம். பி. ஏ. பி. எ. கானி கான் சவுத்ரியின் மரணத்தால் அவசியமானது. இந்த இடைத்தேர்தலில், காங்கிரசு கட்சியின் அபு அசீம் கான் சவுத்ரி தனது நெருங்கிய போட்டியாளரான இந்தியப் பொதுவுடைமை கட்சி (மார்க்சிஸ்ட்) வேட்பாளர் சைலன் சர்க்காரை 84,391 வாக்குகள் வித்தியாசத்தில் தோற்கடித்தார்.
# பெக்ரோர்

**பெக்ரோர்** (*Behror*), இந்தியாவின் இராஜஸ்தான் மாநிலத்தின் ஜெய்ப்பூர் மாவட்டத்தின் சில பகுதிகளைக் கொண்டு 7 மார்ச் 2023 அன்று புதிதாக நிறுவப்பட்ட கோட்பூத்லி-பெக்ரோர் மாவட்டத்தில் உள்ள நகரம் ஆகும்.  
இந்நகரம் அருகே கோட்பூத்லி நகரம் உள்ளது. இது ஜெய்ப்பூர் நகரத்திற்கு வடக்கே 169.8 கிலோ மீட்டர் தொலைவிலும், தில்லிக்கு தென்மேற்கே 136.8 கி.மீ. தொலைவிலும் உள்ளது.
# பெக்ரோர்

## போக்குவரத்து

### சாலைகள்

தில்லி-ஜெய்ப்பூர்-மும்பை-சென்னையை இணைக்கும் தேசிய நெடுஞ்சாலை எண் 48 இந்நகரத்தின் வழியாகச் செல்கிறது. மேலும் தில்லி-ஜெய்ப்பூர்-மும்பையை இணைக்கும் தேசிய நெடுஞ்சாலை 79 இந்நகரத்தின் வழியாகச் செல்கிறது.
# பெக்ரோர்

## போக்குவரத்து

### தொடருந்து நிலையம்

இந்நகரத்திலிருந்து 20 கிலோ மீட்டர் தொலைவில் நர்னௌல் தொடருந்து நிலையம் உள்ளது.
# பெக்ரோர்

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, 20 வார்டுகளும்; 5484 வீடுகளும் கொண்ட இந்நகரத்தின் மக்கள் தொகை 29,531 ஆகும். அதில் 15,570 ஆண்கள் மற்றும் 13,961 பெண்கள் உள்ளனர்.பாலின விகிதம் 1000 ஆண்களுக்கு 897 பெண்கள் வீதம் உள்ளனர். சராசரி எழுத்தறிவு 84.07 %ஆகும். இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 15.12 % மற்றும் 3.18 % ஆக உள்ளனர்.இம்மாவட்ட மக்களில் இந்து சமயத்தினர் 98.19%, இசுலாமியர் 1.12% மற்றும் பிறர் 0.60% ஆக உள்ளனர்.
# கோட்பூத்லி-பெக்ரோர் மாவட்டம்

**கோட்பூத்லி-பெக்ரோர் மாவட்டம்** (*Kotputli-Behror district*), இந்தியாவின் இராஜஸ்தான் மாநிலத்தின் ஜெய்ப்பூர் மாவட்டத்தின் சில பகுதிகளைக் கொண்டு 7 ஆகஸ்டு 2023 அன்று புதிதாக நிறுவப்பட்டது.இதன் தலைமையிடமாக கோட்பூத்லி-பெக்ரோர் நகரங்கள் உள்ளது. இம்மாவட்டத்தின் அருகில் செய்ப்பூர் மற்றும் அல்வார் நகரங்கள் உள்ளது.  
இம்மாவட்டம் இராஜஸ்தானின் வடகிழக்கில் அமைந்துள்ளது. இம்மாவட்டத்தின் முப்புறங்களில் ஆரவல்லி மலைத்தொடர் சூழ்ந்துள்ளது. இதன் வடக்கில் அரியானா மாநிலம் உள்ளது. இம்மாவட்டத்தில் சபி ஆறு பாய்கிறது.
# கோட்பூத்லி-பெக்ரோர் மாவட்டம்

## மாவட்ட நிர்வாகம்

கோட்பூத்லி-பெக்ரோர் மாவட்டம் 8 வருவாய் வட்டங்களைக் கொண்டது. அவைகள்:
1. கோட்பூத்லி
1. பெக்ரோர்
1. விராட்நகர்
1. பன்சூர்
1. நீம்ரானா
1. மந்தன்
1. நாராயண்பூர்
1. பௌதா
# கோட்பூத்லி-பெக்ரோர் மாவட்டம்

## போக்குவரத்து

தில்லி-ஜெய்ப்பூர்-மும்பையை இணைக்கும் தேசிய நெடுஞ்சாலை 79 மற்றும் தில்லி-மும்பை-சென்னையை இணைக்கும் தேசிய நெடுஞ்சாலை எண் 48 இம்மாவட்டத்தின் வழியாகச் செல்கிறது.
# கோட்பூத்லி-பெக்ரோர் மாவட்டம்

## இதனையும் காண்க

- இராஜஸ்தான் மாவட்டப் பட்டியல்
- கோட்பூத்லி
- பெக்ரோர்
# மலேசிய கூட்டரசு சாலை 24

**மலேசிய கூட்டரசு சாலை 24** அல்லது **மூவார்–யோங் பெங் சாலை** (ஆங்கிலம்: *Malaysia Federal Route 24*; அல்லது *Muar–Yong Peng Road*; மலாய்: *Laluan Persekutuan Malaysia 24* அல்லது *Jalan Muar–Yong Peng*) என்பது மலேசியா, ஜொகூர், மாநிலத்தில் உள்ள ஒரு முக்கியமான சாலை ஆகும்.  
மேற்கில் மூவார் நகரத்தையும்; கிழக்கில் யோங் பெங் நகரத்தையும் இணைக்கும் இந்தச் சாலை, யோங் பெங் வழியாக, மலேசிய வடக்கு-தெற்கு விரைவுச்சாலை, தெற்கு வழித்தடத்திற்கான ஒரு முக்கியச் சாலையாகவும் அமைகிறது.
# மலேசிய கூட்டரசு சாலை 24

## பொது

இந்தச் சாலை 65.31 கிமீ (40.58 மைல்) நீளம் கொண்டது; மற்றும் ஜொகூர் பத்து பகாட் மாவட்டத்தில் ஒரு முக்கியச் சாலையாகவும்; தீபகற்ப மலேசியாவின் மேற்கு கடற்கரையின் முக்கியச் கூட்டரசு சாலையாகவும் விளங்குகிறது.  
மலேசிய கூட்டரசு சாலை 24-இன் கிலோமீட்டர் **0** *(Kilometre Zero)* என்பது மூவார் நகரில் உள்ளது.  
மலேசிய கூட்டரசு சாலை 23-இன் பெரும்பாலான பிரிவுகள், ஜேகேஆர் **R5** *(JKR R5)* சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.
# மலேசிய கூட்டரசு சாலை 24

## சிறப்புக் கூறுகள்

இந்தச் சாலையின் சிறப்புக் கூறுகள்:  
- பாரிட் சூலோங் வரலாற்றுப் பாலம் 1997-இல் இடிக்கப்பட்டது
- பாரிட் சூலோங்கில் உள்ள பாரிட் சுலோங் போர் நினைவுச்சின்னம்
- பக்ரி வரலாற்றுத் தளத்தின் முற்றுகை
- இரண்டாம் உலகப் போரில் மூவார் போரின் பக்ரி சப்பானிய போர் கல்லறை
# மலேசிய கூட்டரசு சாலை 24

## வரலாறு

மலேசிய கூட்டரசு சாலை 24; ஜொகூர் மாநிலத்தின் தொடக்கக்காலச் சாலைகளில் ஒன்றாகும். 1869-இல் கிராமச் சாலையாக உருவாக்கப்பட்டு; 1870-இல் கட்டி முடிக்கப்பட்டது. பின்னர் 1890-இல் சாலை விரிவாக்கம் செய்யப்பட்டது.  
அப்போது இந்த **மலேசிய கூட்டரசு சாலை 24**; மலாயாவின் மிக நீளமான சாலையாகச் சாதனையும் படைத்தது. குறிப்பாக இரண்டாம் உலகப் போரின் போது இந்த சாலை, குறிப்பிடத்தக்க வரலாற்று நிகழ்வுகளைக் கண்டுள்ளது.
# மலேசிய கூட்டரசு சாலை 24

## விளக்கம்

- **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
- **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
- **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)
# சோமசுந்தர் காடவராயர்

**சோமசுந்தர் காடவராயர்** இந்திய விடுதலைப் போராட்டத்தில் ஈடுபட்ட தியாகி ஆவார்.
# சோமசுந்தர் காடவராயர்

## வாழ்க்கைக் குறிப்பு

இவர் தஞ்சாவூர் மாவட்டம், பாபநாசம் வட்டம் வட்டத்தில் அமைந்த செம்மங்குடி கிராமத்தில் பிறந்தார். இவரது தந்தை கந்தசாமி காடவராயர் ஆவார்.
# சோமசுந்தர் காடவராயர்

## இந்திய விடுதலைப் போராட்டம்

4.1.1932-ம் ஆண்டு, இந்தியாவின் சுதந்திரப் போராட்டம் உச்சத்தில் இருந்த தருணம், ஆங்கிலேய அரசால், காந்தியடிகள் கைது செய்யப்பட்ட செய்தி நாடெங்கும் காட்டுத் தீயாக பரவிக்கொண்டிருந்தது. நாடு முழுக்கப் பரவிக்கிடந்த மகாத்மா காந்தியின் தொண்டர்கள் பலரும் ஒன்றுகூடி, ஆங்கிலேய அரசை எதிர்த்து ஆங்காங்கே கண்டனப் போராட்டம் நடத்தவும் சட்ட மறுப்பு இயக்கம் நடத்தவும் முடிவு செய்தார்கள். அதன்படி காவல்துறையின் கடுமையான முன்னெச்சரிக்கை நடவடிக்கையையும் மீறி 1932-ம் வருடம் ஜனவரி 10-ம் தேதி, நடந்த சட்ட மறுப்பு இயக்கத்தில் பங்கேற்றார், இதில் கைது செய்யப்பட்டு ஆங்கிலேய அரசால் 18 மாதங்கள் தண்டனை விதிக்கப்பட்டு திருச்சிராப்பள்ளி சிறையில் அடைக்கப்பட்டார்.
# புனர்பாபா ஆறு

**புனர்பாபா ஆறு** (*Punarbhaba River*) என்பது வங்காளதேசம் மற்றும் இந்தியாவின் மேற்கு வங்காளத்தில் பாயும் ஒரு ஆறு ஆகும். *பூனோர்வாபா ஆறு* என்ற பெயராலும் இது அறியப்படுகிறது. இதன் மொத்த நீளம் 160 கிலோமீட்டர்கள் (99 மைல்) ஆகும். அகலம் 3 முதல் 8 கிலோமீட்டர்கள் வரையிலும் (1 முதல் 5 மைல்) சராசரி ஆழம் 1.96 மீட்டர் (6.4 அடி ) ஆகவும் உள்ளது. வங்காளதேசத்தின் தாகூர்கான் மாவட்டத்தின் தாழ்நிலங்களில் இருந்து ஆறு உருவாகிறது. ஆற்றின் மேல் பகுதி அத்ராய் ஆற்றுக்கு மேற்கே சில கிலோமீட்டர் தொலைவில் உள்ளது. வங்காளதேசத்தின் தினச்பூர் நகரம் ஆற்றின் கிழக்குக் கரையில் அமைந்துள்ளது. இது மேற்கு வங்காளத்தின் தெற்கு தினச்பூர் மாவட்டத்தின் கங்கராம்பூர் மற்றும் தபன் கிராமம் சமூக மேம்பாட்டு தொகுதிகள் வழியாக பாய்கிறது. தெற்கே பாய்ந்த பிறகு, இந்த நதி தேபா நதியுடன் இணைகிறது. இறுதியில் ஆறு கங்கையில் கலக்கிறது .
# கோங்சான் கேளையாடு

**கோங்சான் கேளையாடு** (*Gongshan muntjac*) என்பது வடமேற்கு யுன்னான், தென்கிழக்கு திபெத்து, வடகிழக்கு இந்தியா (குறிப்பாக அருணாச்சலப் பிரதேசம்) மற்றும் வடக்கு மியான்மரில் உள்ள கோங்சான் மலைகளில் வாழும் ஒரு மான் சிற்றினம் ஆகும் ஆகும்.  
தொடர்ந்து வேட்டையாடுவது இதன் உயிர்வாழ்வுக்கு ஒரு பெரிய அச்சுறுத்தலாகும். இதன் எண்ணிக்கையினைத் துல்லியமாகக் கணக்கிட முடியாது என்றாலும், இவை பெரும்பாலும் ஒளிப்படக் கருவி பதிவு ஆய்வுகள் மூலம் காணப்படுகின்றன. இதன் மூலம் கோங்சான் கேளையாடு ஆபத்தில் இருப்பதாகக் கூறப்படுகிறது. மியான்மரில் உள்ள காகாபோராசி தேசியப் பூங்கா மற்றும் போன்கன்ராசி வனவிலங்கு காப்பகம் ஆகிய இரண்டு முக்கிய பாதுகாக்கப்பட்ட பகுதிகளுக்குள் இவை காணப்படுகின்றன.
# நன்னியம்பலம்

**நன்னியம்பலம்** சிவகங்கைச் சீமையைச் சேர்ந்த இந்திய விடுதலை போராட்ட வீரர் ஆவார்.
# நன்னியம்பலம்

## இந்திய விடுதலைப் போராட்டம்

வேலு நாச்சியார் திருப்பத்தூர் படைக்கு நன்னி அம்பலம் மற்றும் சேதுபதி அம்பலம் என்ற கள்ளர் தலைவர்களை தலைமை ஏற்கச் செய்தும், காளையார் கோவில் படைப்பிரிவிற்கு மருது சகோதரர்களைத் தலைமை ஏற்கச் செய்தார். நன்னியம்பலம் தலைமையில் மூவாயிரம் படை வீரர்கள் எட்டுப் பீரங்கிகளுடன் திருப்பத்தூர் கோட்டையைக் கைப்பற்றினர். வேலு நாச்சியாரை மீண்டும் ஆட்சியில் அமர இவர் முக்கிய பங்காற்றினார்.  
"நன்னிப்படை காட்டினில் வந்து வழிமறித்து கடிந்து பொரலுற்றார் பொறும்போது நன்னி புகழுவான்" என்று திடமாய்ச் இவர் போரில் ஈடுபட்டதை, சிவகங்கை சரித்திர அம்மானையில் பக்கம் 215 ல் குறிப்பிடப்படுகிறது.
# மலபார் செங் கேளையாடு

**மலபார் செங் கேளையாடு** (*முந்தியாகசு மலபாரிகசு*) என்பது இந்தியா மற்றும் இலங்கையைப் பூர்வீகமாகக் கொண்ட ஒரு கேளையாடு மான் சிற்றினமாகும்.
# மலபார் செங் கேளையாடு

## நடத்தை

மலபார் செங் கேளையாடு தனியாக வாழும் விலங்காகும். பொதுவாக இவை தனியாகவோ அல்லது இணையாகவோ காணப்படும். இவை அதிகாலை மற்றும் மாலை நேரங்களில் மிகவும் சுறுசுறுப்பாக இருக்கும். பகலின் வெப்பமான நேரங்களில் ஓய்வெடுக்க விரும்புகின்றன. இந்த மான்கள் இவற்றின் பிராந்திய நடத்தைக்காக அறியப்படுகின்றன. இவற்றின் வாழிடப் பிரதேசங்களை இவற்றின் தலையில் அமைந்துள்ள வாசனை சுரப்பிகளால் குறியிடுகின்றன. இவை தங்கள் பொதுவான பெயரைக் கொடுக்கும் ஒரு தனித்துவமான குரல் மூலம் ஒன்றுக்கொன்று தொடர்பு கொள்கிறது. பொதுவாக அக்டோபர் மற்றும் திசம்பருக்கு இடையில் ஏற்படும் இனப்பெருக்கக் காலத்தில், ஆண் மலபார் செங் கேளையாடு ஆதிக்கத்தை நிலைநாட்டவும் பெண் கேளையாடுகளை அணுகவும் சண்டைகளில் ஈடுபடுகின்றன.
# செருகரை தொடருந்து நிலையம்

**செருகரை தொடருந்து நிலையம்** (*Cherukara railway station*) என்பது இந்தியாவின் கேரளாத்தின், மலப்புறம் மாவட்டத்தில் உள்ள செருகரை என்ற ஊரில் உள்ள ஒரு சிறிய தொடருந்து நிலையமாகும். இது தென்னக இரயில்வேயின் ஷொர்ணூர்-மங்களூர் பாதையில் அமைந்துள்ளது. இந்த நிலையத்தில் நிறுத்தப்படும் தொடருந்துகளானது இந்தியாவின் நிலம்பூர், ஷொர்ணூர், அங்காடிபுரம் போன்ற பல நகரங்களை இணைக்கின்றன.
# செருகரை தொடருந்து நிலையம்

## நிலம்பூர்-ஷொர்ணூர் பாதை

இந்த நிலையமானது ஒரு வரலாற்று முக்கியத்துவம் வாய்ந்த கிளைப் பாதையில் உள்ளது. இது இந்தியாவின் மிகவும் குறுகிய அகலப் பாதைகளில் இதுவும் ஒன்றாகும். இந்த நிலையப் பாதை முழுவதும் அதன் இயற்கைக்காட்சிக்கு பெயர் பெற்றது. மேலும் பாதையின் இருபுறமும் மரங்களால் சூழப்பட்டுள்ளது.<sup>&#x5B;*<span title="This claim needs references to reliable sources. (October 2023)">மேற்கோள் தேவை</span>*&#x5D;</sup> இந்த நிலையத்தின் நடை மேடையிலும் மரங்கள் உள்ளன.
# பலோத்ரா மாவட்டம்

**பலோத்ரா மாவட்டம்** (*Balotra district*), இந்தியாவின் இராஜஸ்தான் மாநிலத்தில் பார்மேர் மாவட்டத்தின் 7 வருவாய் வட்டங்களைக் கொண்டு 7 மார்ச் 2023 அன்று புதிதாக நிறுவப்பட்டது.இதன் நிர்வாகத் தலைமையிடம் பலோத்ரா நகரம் ஆகும். இம்மாவட்டம் ஜோத்பூர் கோட்டத்தில் அமைந்துள்ளது. மேலும் இம்மாவட்டம் தார் பாலைவனத்தில் உள்ளது.
# பலோத்ரா மாவட்டம்

## மாவட்ட நிர்வாகம்

பலோத்ரா மாவட்டம் 7 வருவாய் வட்டங்களைக் கொண்டது.அவைகள்:
1. பச்பத்ரா வட்டம்
1. கல்யாண்பூர் வட்டம்
1. சிவானா வட்டம்
1. சம்தாரி வட்டம்
1. பைத்து வட்டம்
1. கிர்கா வட்டம்
1. சிந்தாரி வட்டம்
# பலோத்ரா மாவட்டம்

## இதனையும் காண்க

- இராஜஸ்தான் மாவட்டப் பட்டியல்
- பலோத்ரா நகரம்
# மலேசிய கூட்டரசு சாலை 26

**மலேசிய கூட்டரசு சாலை 26** அல்லது **கேஎல்ஐஏ விரைவுச்சாலை** (ஆங்கிலம்: *Malaysia Federal Route 26*; அல்லது *KLIA Expressway*; மலாய்: *Laluan Persekutuan Malaysia 26* அல்லது *Lebuhraya KLIA*) என்பது மலேசியா, சிலாங்கூர், சிப்பாங் மாவட்டத்தில் உள்ள ஒரு விரைவுச்சாலை ஆகும்.  
இந்தக் கூட்டரசு சாலை கோலாலம்பூர் பன்னாட்டு வானூர்தி நிலையம் *(Kuala Lumpur International Airport)* (**KLIA**); மற்றும் அதன் அருகிலுள்ள சிப்பாங் பன்னாட்டு சுற்றுகை (Sepang International Circuit); மற்றும் பண்டார் என்ஸ்டெக் (Bandar Enstek) ஆகியவற்றிற்கான முக்கிய அணுகல் சாலையாகவும் செயல்படுகிறது.
# மலேசிய கூட்டரசு சாலை 26

## பொது

கேஎல்ஐஏ விரைவுச்சாலை 11.0 கி.மீ. (6.8 மைல்) நீளம் கொண்டது; மற்றும் பிளஸ் விரைவுச்சாலைகள்; மலேசிய பொதுப்பணித் துறை ஆகிய அமைப்புகளினால் பராமரிக்கப்பபடுகிறது.  
கேஎல்ஐஏ விரைவுச்சாலையின் கிலோமீட்டர் **A0** *(Kilometre Zero)* என்பது கோலாலம்பூர் பன்னாட்டு வானூர்தி நிலையத்தின் மாற்றுவழியில் தொடங்குகிறது.
# மலேசிய கூட்டரசு சாலை 26

## பொது

### மலேசிய பொதுப்பணித் துறை

கேஎல்ஐஏ விரைவுச்சாலையின் முதல் 5.9 கி.மீ. (3.7 மைல்) சாலை; வடக்கு-தெற்கு விரைவுச்சாலை மத்திய இணைப்பின் ஒரு பகுதியாக பிளஸ் விரைவுச்சாலைகள் மூலம் பராமரிக்கப்படுகிறது.  
கோலாலம்பூர் பன்னாட்டு வானூர்தி நிலையத்துடன் இணைக்கும் கேஎல்ஐஏ விரைவுச்சாலையின் மீதமுள்ள பகுதிகள் மலேசிய பொதுப்பணித் துறையால் பராமரிக்கப்படுகிறது.  
மலேசிய கூட்டரசு சாலை 26-இன் பெரும்பாலான பிரிவுகள், ஜேகேஆர் **R5** *(JKR R5)* சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.
# மலேசிய கூட்டரசு சாலை 26

## சிறப்புக் கூறுகள்

- 6 வழிப் பாதைகள்
- பிளஸ் (PLUS) பிரிவில் 110 கி.மீ. வேக வரம்பு
- விளமபரத் தூண்கள்
- அவசர தொலைபேசிகள்
- இந்த அதிவேக நெடுஞ்சாலையில் பல விளம்பர பலகைகள்
- வானூர்தி நிலைய எல்லையில் இருந்து வானூர்தி நிலைய முதன்மைக் கட்டிடம் வரையில் 8 வழிப்பாதைகள்
# மலேசிய கூட்டரசு சாலை 26

## விளக்கம்

- **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
- **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
- **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)
# முப்புளோரைடு

**முப்புளோரைடு** (*Trifluoride*) என்பது ஓர் அணு அல்லது அயனி மூன்று புளோரின் அணுக்கள் அல்லது அயனிகளுடன் தொடர்புகொண்டுள்ள சேர்மங்களை முப்புளோரைடுகள் அல்லது டிரைபுளோரைடுகள் என்று அழைக்கிறோம். இரும்பு, அருமண் தனிமங்கள் மற்றும் தனிமவரிசை அட்டவணையின் 3,13 மற்றும் 15 ஆவது குழுக்களில் உள்ள உலோகங்கள் போன்ற பல உலோகங்கள் முப்புளோரைடுகளை உருவாக்குகின்றன. பெர்ரிக் புளோரைடு மற்றும் இண்டியம் புளோரைடு தவிர பெரும்பாலான உலோக முப்புளோரைடுகள் நீரில் சிறிதளவாகவே கரையக்கூடியவையாகும். ஆனால் சில புளோரைடுகள் மற்ற கரைப்பான்களில் கரைகின்றன.